CELEX: 32021R1421
Language: lv
Date: 2021-08-30 00:00:00
Title: Komisijas Regula (ES) 2021/1421 (2021. gada 30. augusts), ar kuru attiecībā uz 16. starptautisko finanšu pārskatu standartu groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (Dokuments attiecas uz EEZ)

31.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 305/17
               
            
         KOMISIJAS REGULA (ES) 2021/1421
         (2021. gada 30. augusts),
         ar kuru attiecībā uz 16. starptautisko finanšu pārskatu standartu groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1606/2002 (2002. gada 19. jūlijs) par starptautisko grāmatvedības standartu piemērošanu (1) un jo īpaši tās 3. panta 1. punktu,
         tā kā:
         
                     (1)
                  
                  
                     Ar Komisijas Regulu (EK) Nr. 1126/2008 (2) tika pieņemti vairāki starptautiski standarti un to interpretācijas, kas bija spēkā 2008. gada 15. oktobrī.
                  
               
                     (2)
                  
                  
                     Covid-19 pandēmija izraisīja nepieredzētu ārēju satricinājumu Savienībai un tās ekonomikai, radot vajadzību pēc pasākumiem, kuru mērķis ir pēc iespējas mazināt negatīvo ietekmi uz iedzīvotājiem un uzņēmumiem.
                  
               
                     (3)
                  
                  
                     Dalībvalstis un Savienība ir veikušas pasākumus, lai sniegtu finansiālu atvieglojumu uzņēmumiem, tajā skaitā maksājumu brīvdienas, kuru pamatā ir privāts vai publisks moratorijs, lai novērstu nevajadzīgu bankrotu un darbvietu zaudēšanu un sekmētu strauju atlabšanu.
                  
               
                     (4)
                  
                  
                     Starptautisko grāmatvedības standartu padome (IASB) 2020. gada 28. martā publicēja “Ar Covid-19 saistītas nomas koncesijas” (16. SFPS grozījums), kas tika pieņemts ar Komisijas Regulu (ES) 2020/1434 (3).
                  
               
                     (5)
                  
                  
                     
                        IASB2021. gada 31. martā publicēja “Ar Covid-19 saistītas nomas koncesijas pēc 2021. gada 30. jūnija” (16. SFPS grozījumi).
                  
               
                     (6)
                  
                  
                     Grozījums 16. starptautiskajā finanšu pārskatu standartā (SFPS) “Noma” paplašina fakultatīvā, pagaidu ar Covid-19 saistītā darbības atvieglojuma nomniekiem, kurš attiecas uz nomas līgumiem ar maksājumu atvieglojumu un maksājumiem, kas sākotnēji bija jāveic pirms 2021. gada 30. jūnija vai šajā datumā, tvērumu, iekļaujot tajā arī nomas līgumus ar maksājumu atvieglojumu un maksājumiem, kas sākotnēji bija jāveic pirms 2022. gada 30. jūnija vai šajā datumā.
                  
               
                     (7)
                  
                  
                     Pēc apspriešanās ar Eiropas Finanšu pārskatu padomdevēju grupu Komisija secina, ka 16. SFPS “Noma” grozījums atbilst Regulas (EK) Nr. 1606/2002 3. panta 2. punktā izklāstītajiem ieviešanas kritērijiem.
                  
               
                     (8)
                  
                  
                     Tāpēc attiecīgi būtu jāgroza Regula (EK) Nr. 1126/2008.
                  
               
                     (9)
                  
                  
                     
                        IASB noteica, ka 16. SFPS “Noma” grozījuma spēkā stāšanās datums ir 2021. gada 1. aprīlis. Tāpēc šīs regulas noteikumi būtu jāpiemēro ar atpakaļejošu spēku, lai nodrošinātu attiecīgiem emitentiem juridisko noteiktību un konsekvenci ar citiem Regulā (EK) Nr. 1126/2008 noteiktajiem grāmatvedības standartiem.
                  
               
                     (10)
                  
                  
                     Ņemot vērā to, ka šis ar Covid-19 saistītais darbības atvieglojums ir steidzams, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
                  
               
                     (11)
                  
                  
                     Šajā regulā paredzētie pasākumi ir saskaņā ar Grāmatvedību regulējošās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1126/2008 pielikumā 16. starptautisko finanšu pārskatu standartu (SFPS) “Noma” groza, kā norādīts šīs regulas pielikumā.
         
         
            2. pants
            Ikviens uzņēmums 1. pantā minētos grozījumus piemēro no 2021. gada 1. aprīļa finanšu gadiem, kas sākas vēlākais 2021. gada 1. janvārī vai vēlāk.
         
         
            3. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 30. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 243, 11.9.2002., 1. lpp.
         
         
            (2)  Komisijas Regula (EK) Nr. 1126/2008 (2008. gada 3. novembris), ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (OV L 320, 29.11.2008., 1. lpp.).
         
            (3)  Komisijas Regula (ES) 2020/1434 (2020. gada 9. oktobris), ar kuru attiecībā uz 16. starptautisko finanšu pārskatu standartu groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (OV L 331, 12.10.2020., 20. lpp.).
      
      
         
            PIELIKUMS
            Ar Covid-19 saistītas nomas koncesijas pēc 2021. gada 30. jūnija
            16. SFPS grozījums
            Grozījums 16. SFPS “Noma”
            Groza 46.B punktu. Pievieno C1.C un C20.BA–C20.BC punktu.
            Nomnieks
            
               Novērtēšana
            
            
               
                  Turpmāka novērtēšana
               
            
            
               Nomas līguma grozījumi
            
            
                     
                        46.B
                     
                     
                        Praktiskais paņēmiens, kas minēts 46.A punktā, ir piemērojams tikai nomas koncesijām, kas notiek tiešā Covid-19 pandēmijas ietekmē, un tikai tad, ja ir izpildīti visi turpmāk minētie nosacījumi:
                        
                                    a)
                                 
                                 
                                    izmaiņu nomas maksājumos rezultāts ir pārskatīta atlīdzība par nomu, kas ir būtībā vienāda ar vai mazāka par atlīdzību par nomu tieši pirms izmaiņām;
                                 
                              
                                    b)
                                 
                                 
                                    jebkurš nomas maksājumu samazinājums ietekmē tikai tos maksājumus, kas sākotnēji bija jāveic 2022. gada 30. jūnijā vai pirms šā datuma (piemēram, nomas koncesija atbilstu šim nosacījumam, ja tās rezultātā tiktu samazināti nomas maksājumi 2022. gada 30. jūnijā vai pirms šā datuma un palielināti nomas maksājumi pēc 2022. gada 30. jūnija); un
                                 
                              
                                    c)
                                 
                                 
                                    citos nomas nosacījumos nav būtisku izmaiņu.
                                 
                              
                  
               
                  
                     C papildinājums
                  
                  Spēkā stāšanās datums un pārejas noteikumi
                  SPĒKĀ STĀŠANĀS DATUMS
                  
                           
                              C1.C
                           
                           
                              
                                 Ar Covid-19 saistītas nomas koncesijas pēc 2021. gada 30. jūnija, izdots 2021. gada martā, grozīts 46.B punkts un pievienots C20.BA–C20.BC punkts. Nomnieks šo grozījumu piemēro gada pārskata periodiem, kas sākas 2021. gada 1. aprīlī vai pēc tam. Ir pieļaujama agrāka piemērošana, tostarp finanšu pārskatos, kurus nav atļauts publiskot 2021. gada 31. martā.
                           
                        Pārejas noteikumi
                  
                     Ar Covid-19 saistītas nomas koncesijas nomniekiem
                  
                  
                           
                              C20.BA
                           
                           
                              Nomnieks retrospektīvi piemēro Ar Covid-19 saistītas nomas koncesijas pēc 2021. gada 30. jūnija (sk. C1.C punktu), atzīstot minētā grozījuma sākotnējās piemērošanas kumulatīvo ietekmi kā nesadalītās peļņas (vai attiecīgā gadījumā cita pašu kapitāla posteņa) sākuma atlikuma korekciju tā gada pārskata perioda sākumā, kurā nomnieks pirmo reizi piemēro grozījumu.
                           
                        
                           
                              C20.BB
                           
                           
                              Pārskata periodā, kurā nomnieks pirmo reizi piemēro Ar Covid-19 saistītas nomas koncesijas pēc 2021. gada 30. jūnija, nomniekam nav jāatklāj 8. SGS 28. punkta f) apakšpunktā prasītā informācija.
                           
                        
                           
                              C20.BC
                           
                           
                              Piemērojot šā standarta 2. punktu, nomnieks konsekventi piemēro 46.A punktā minēto praktisko paņēmienu atbilstīgiem līgumiem ar līdzīgām iezīmēm un līdzīgos apstākļos neatkarīgi no tā, vai līgums kļuvis atbilstīgs praktiskā paņēmiena piemērošanai tāpēc, ko nomnieks piemērojis Ar Covid-19 saistītas nomas koncesijas (sk. C1.A punktu) vai Ar Covid-19 saistītas nomas koncesijas pēc 2021. gada 30. jūnija (sk. C1.C punktu).